Povzetek revizijskega poročila  
Pravilnost financiranja volilne kampanje liste kandidatov Slovenska ljudska stranka za volitve poslancev iz Republike Slovenije v Evropski parlament v letu 2024

Računsko sodišče je izvedlo revizijo pravilnosti financiranja volilne kampanje liste kandidatov Slovenska ljudska stranka za volitve poslancev iz Republike Slovenije v Evropski parlament v letu 2024, ki jo je organizirala politična stranka Slovenska ljudska stranka.

Cilja revizije sta bila izrek mnenja o pravilnosti poslovanja in izrek mnenja o pravilnosti poročanja v skladu z Zakonom o volilni in referendumski kampanji.

Računsko sodišče je politični stranki Slovenska ljudska stranka izreklo negativno mnenje o pravilnosti poslovanja v skladu z Zakonom o volilni in referendumski kampanji, saj stranka ob zaprtju volilnega računa ni poravnala vseh stroškov volilne kampanje.

Računsko sodišče je politični stranki Slovenska ljudska stranka izreklo pozitivno mnenje o pravilnosti poročanja v skladu z Zakonom o volilni in referendumski kampanji.

Ljubljana, 28. marca 2025